proxectonos/corpus_dominio_legal_administrativo_tmp huggingface dataset:
COBRO POSTOS VENDA MERCADO 3º TRIMESTRE 2023
ADMINISTRACIÓN LOCAL — Municipal — Illa de Arousa, A (Recadación, 07/09/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 01 de outubro de 2023 ao 30 de novembro de 2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
MODIFICACIÓN BASES EXECUCIÓN ORZAMENTO 2023
ADMINISTRACIÓN LOCAL — Municipal — Baiona (Presupostos e cadros de persoal, 20/11/2023)

Aprobada inicialmente polo Pleno da Corporación, en sesión ordinaria celebrada o 9 de novembro de 2023, a modificación das Bases 37ª e 41ª das Bases de Execución do Orzamento do ano 2023, sométese a modificación a información pública durante o prazo de 15 días hábiles mediante anuncio publicado no Boletín Oficial da Provincia; de non presentarse durante este prazo reclamación algunha ou alegación en contra do mesmo, a devandita modificación quedará aprobada definitivamente na forma que consta no expediente de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo. O Alcalde – Jesús Vázquez Almuiña. Documento asinado dixitalmente á marxe.
APROBACIÓN INICIAL MODIFICACIÓN ORZAMENTARIA POR SUPLEMENTO DE CRÉDITO SC 1/2023, E RECOÑECEMENTO EXTRAXUDICIAL DE CRÉDITO.
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 09/05/2023)

A Xunta Veciñal da Entidade Local Menor de Chenlo, reunida en sesión ordinaria o día dous de maio de 2023, aprobou inicialmente o expediente de modificación orzamentaria mediante suplemento de crédito, financiado co remanente líquido de tesourería para gastos xerais (RLTGX). De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas pola Xunta Veciña no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde Pedáneo Jacobo Alonso Iglesias Documento asinado dixitalmente á marxe na data que figura
DELEGACIÓN DO ALCALDE PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 08/06/2023)

Ditados autos firmes, con data dez de febreiro de dous mil vinte e tres, autorizando a celebración de matrimonio civil pretendido entre D. FSM(DNI05284602-F e Israe Chazarreta Grados (DNI76926343-Z) e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo atribución da Alcaldía de dispoñer delegacións especiais para cometidos específicos en calquera Concelleiro/a, anque non pertenza á Xunta de Goberno Local, é polo que, en base ó exposto, polo presente teño a ben, 1º Delegar no Concelleiro da Corporación do Concello de Poio, D. Aguedo Javier Ivan Ayan Isun, para que o día nove de xuño de dous mil vinte e tres ás 14:30 horas na Casa do Concello por delegación desta Alcaldía poida celebrar a voda civil entre D. FSM (DNI05284602-F) e Gratiniano Andrea Concepcion Ursuegui Montadas (DNI76926343-Z) 2º Que da presente Resolución se dea conta á Sr. Concelleiro-delegado e aos contraentes para o seu coñecemento e os efectos oportunos, remitíndose así mesmo copia da presente Resolución, xunto co testemuño da realización da voda ó Sr./a Xuíz/a-Encargado/a do Rexistro Civil de Poio, para o seu coñecemento e efectos procedentes.3º A presente resolución terá efectos dende o momento da súa sinatura, sen prexuízo da súa publicación no BOPPO. Manda e asina o Sr. alcalde, e a Secretaria acctal. Iman Belhassan Argoitia, asinado dixitalmente a marxe na data que se indica.
APROBACIÓN DE EXPTE. DE MODIFICACIÓN DE CRÉDITOS- CRÉDITO EXTRAORDINARIO Nº1-P/2023
ADMINISTRACIÓN LOCAL — Municipal — Lalín (Presupostos e cadros de persoal, 28/02/2023)

O Pleno da Corporación do Concello de Lalín, en sesión ordinaria celebrada o día 24 de febreiro de 2023, aprobou o Expte.828/2023 de modificación de créditos Número 1-P/2023, de Crédito Extraordinario dentro do vixente orzamento municipal para o 2023, por importe total de 199.980,00 €, financiado con baixas de créditos de gastos doutras aplicacións do orzamento vixente, así como o cambio de finalidade do financiamento afectado aos citados gastos, procedente de operación de préstamo a longo prazo concertada coa entidade CaixaBank, S. A. no ano 2022. O acordo de aprobación deste expediente de modificación de créditos, que ten por obxecto habilitar crédito para a realización das obras denominadas “ACONDICIONAMENTO E REPARACIÓN EXTRAORDINARIA DA PISTA DE ACCESO AO LUGAR DE ACEBEDO (ZOBRA)” do cal a tramitación do contrato administrativo foi declarada e aprobada a tramitación de emerxencia, declarouse inmediatamente executivo, ao abeiro do disposto no artigo 177.6 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, segundo o cal: “6. Los acuerdos de las entidades locales que tengan por objeto la habilitación o suplemento de créditos en casos de calamidades públicas o de naturaleza análoga de excepcional interés general, serán inmediatamente ejecutivos, sin perjuicio de las reclamaciones que contra ellos se promovieran, las cuales deberán sustanciarse dentro de los ocho días siguientes a la presentación, entendiéndose desestimadas de no notificarse su resolución al recurrente dentro de dicho plazo.” O que se fai público para xeral coñecemento e efectos. Lalín, 24 de febreiro de 2023 A Concelleira de Facenda Mª Paz Pérez Asorey Documento asinado dixitalmente
ELECCIÓN XUIZ DE PAZ
ADMINISTRACIÓN LOCAL — Municipal — Mondariz (Convocatorias Xuíz de Paz, 31/10/2023)

Expediente núm.: 1192/2023 Procedemento: Xulgado de Paz Data de iniciación: 23/10/2023 XOAN CARLOS MONTES BUGARIN, Alcalde deste Concello, fago saber: Visto oficio remitido pola Sala de Goberno do Tribunal Superior de Xustiza de Galicia, estando próximo a vencer o periodo polo que se nomeou XUÍZ DE PAZ SUSTITUTO do municipio de Mondariz e para dar cumprimento ó disposto nos artigos 101 e ss. da Lei Orgánica do Poder Xudicial e artigos 4 e 5 do Regulamento dos Xuices de Paz, por medio da presente se concede un prazo de 10 días hábiles para que todos os interesados que cumplan cos requisitos establecidos formulen a súa solicitude ante este Concello, facendo constar que o expediente completo se encontra nas dependencias da Secretaría, donde poderá ser examinado. Á solicitude deberá acompañarse a seguinte documentación: As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. O que se publica para xeral coñecemento. DOCUMENTO ASINADO ELECTRONICAMENTE.
FORMALIZACIÓN DAS ACTAS DE OCUPACIÓN DOS BENS E DEREITOS AFECTADOS POLO PROXECTO “ENSANCHE E MELLORA DA EP 0405, DO PQ 0+000 AO PK 1+500 (CONCELLO DE CERDEDO-COTOBADE)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/12/2023)

En cumprimento do disposto no artigo 49 do Regulamento de expropiación forzosa do 26 de abril de 1957 e no artigo 52 consecuencia 4ª da Lei de expropiación forzosa do 16 de decembro de 1954 e concordantes do seu Regulamento, unha vez levantadas as actas previas á ocupación e habilitado o crédito oportuno, este servicio procederá a executar o pagamento dos depósitos previos e indemnizacións por rápida ocupación mediante transferencia bancaria ás persoas propietarias cuxa relación consta no Anexo I deste anuncio, para a posterior e inmediata ocupación dos bens e dereitos necesarios para a execución das obras obxecto do expediente de expropiación de referencia. No suposto de non ter presentada a documentación acreditativa da titularidade da parcela, o certificado de titularidade da conta bancaria, con códigos IBAN e BIC, e a copia do documento nacional de identidade (DNI), consignarase o importe na Caixa Xeral de Depósitos, conforme ao disposto no artigo 51 do Regulamento de expropiación forzosa do 26 de abril de 1957. Así mesmo, en cumprimento do artigo 55 del Regulamento de expropiación forzosa convocase ás persoas propietarias mediante citación individual, exposición no taboleiro de anuncios do Concello de Cerdedo-Cotobade e publicación no Boletín Oficial de la Provincia e no Boletín Oficial del Estado, ao acto de formalización das actas de ocupación no lugar, día e hora seguintes: As publicacións anteriores nos boletíns servirán como notificación ás posibles persoas interesadas se a citación individual non se puidese practicar, así como respecto das persoas propietarias de bens e dereitos afectados que sexan descoñecidos ou aqueles dos que se ignore o seu paradoiro, segundo o disposto no artigo 45 de la Lei 39/2015, do 1 de outubro, do procedemento administrativo común das Administracións Públicas. No mesmo acto ofertaráselles ás persoas propietarias las valoracións establecidas pola Administración para cada unha das parcelas en concepto de mutuo acordo. O presente acordo faise público, para xeral coñecemento, advertindo ás persoas titulares que na acta constarán as persoas propietarias dos bens ou titulares dos dereitos expropiados, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión no caso de constar a parcela a nome de herdeiros; e que deberá identificarse co DNI. Documento datado e asinado dixitalmente.
DH. A36.83496. SOLICITUDE DA CCUU VILASECA DE NOVACIÓN DA CONCESIÓN DUN CAUDAL DE AUGA PROCEDENE DE ARDÁN, MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 20/04/2023)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. SOLICITANTE: CCUU Vilaseca CAUDAL: 4993,20 m3/ano DESTINO: abastecemento ORIXE: manancial na parc.1436 do pol.47 LUGAR: Pastoriza PARROQUIA: Ardán CONCELLO: Marín A auga do manancial cáptase en arqueta ladrillo cadrada 1,00 m lado, 0,70 m altura e condúcese a caseta depósitos na parc.448 do pol.50 que conta con 29 depósitos individuais dos que parten tubaxes cara a cada unha das vivendas que abastece a Comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Victor Agustin Bardin Pellegrini (sinatura dixital)
EXPOSICIÓN AO PÚBLICO DAS CONTAS XERAIS DA MANCOMUNIDADE TERRAS DE PONTEVEDRA DOS ANOS 2021 E 2022
ADMINISTRACIÓN LOCAL — Municipal — Mancomunidade Terras de Pontevedra (Outros documentos, notificacións e informacións públicas, 14/04/2023)

Rendidas as Contas Xerais correspondentes aos exercicios de 2021 e 2022 da Mancomunidade Terras de Pontevedra, e informadas pola Comisión Especial de Contas, en sesión que tivo lugar o 31 de marzo de 2023, expóñense ao público por prazo de quince días hábiles, durante os que os interesados poderán presentar reclamacións, reparos ou observacións, de conformidade co establecido no artigo 212 do Texto refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo. O prazo comezará a contar a partir do día seguinte a súa publicación no Boletín Oficial da Provincia. Os expedientes poderán consultarse na Secretaría Xeral e na sede electrónica do Concello de Pontevedra, no apartado de “Transparencia/Mancomunidade Terras de Pontevedra/ Información Económica”. Pontevedra, 03 de abril de 2023 O Presidente Miguel Anxo Fernández Lores
DELEGACIÓN DA PRESIDENCIA EN ACTOS DE VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 31/08/2023)

Expediente 845/2023; 735/2023;3014/2022;1925/2023;1458/2023 Código SIA 1993134 Procedemento Solicitude para a celebración de Matrimonio Civil Asunto Autorización de voda civil Unidade Xestora Administración Xeral–Unidade de Secretaría Servizos Xerais Documento Anuncio da alcaldía Trámite Anuncio de delegación da presidencia en acto de voda civil Mediante resolucións da alcaldía núm.2023-1603, 2023-1604, 2023-1605, 2023-1606 do 23 de agosto do 2023, delegáronse as seguintes atribucións: Delegar a presidencia do acto da voda civil que se celebrará o día 02 de setembro de 2023 ás 18:00 h no concelleiro delegado de Facenda, Subvencións e Contratación Pública, Xosé Leal Fariña. Delegar a presidencia do acto da voda civil que se celebrará o día 08 de setembro de 2023 ás 18:00 h na concelleira delegada de Cultura, Mocidade, Normalización e Dinamización Lingüística, Carmen García García. Delegar a presidencia do acto da voda civil que se celebrará o día 15 de setembro de 2023 ás 18:00 h no concelleiro delegado de Patrimonio Cultural e Arquivo municipal, Alberto Moital Cerviño. Delegar a presidencia do acto da voda civil que se celebrará o día 23 de setembro de 2023 ás 13:00 h no concelleiro delegado de Urbanismo, Mobilidade Segura e sostible e Patrimonio municipal, Martín Villanueva Pastoriza. Delegar a presidencia do acto da voda civil que se celebrará o día 23 de setembro de 2023 ás 18:00 h na concelleiro delegada de Benestar Social e Igualdade, Laura Ogando Muñiz. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA CORRESPONDENTE AO MES DE XUÑO- 2023
ADMINISTRACIÓN LOCAL — Municipal — Porriño, O (Recadación, 16/08/2023)

Pola Alcaldía do concello do Porriño aprobouse en data 3 de agosto de 2023 o decreto número 2023-2387 cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de xuño, e polo importe total de 478,59 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
APROBACIÓN PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE XULLO DE 2023, SAF BASICA E SAF DEPENDENCIA (EXPTE. NUM 278 / 2023)
ADMINISTRACIÓN LOCAL — Municipal — Baiona (Recadación, 24/08/2023)

Por decreto de alcaldía de data 16 de agosto de 2023, foi aprobado o padrón fiscal da taxa pola prestación do servizo de Axuda no Fogar, correspondente ao mes de xullo de 2023, SAF BASICA e SAF DEPENDENCIA., quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Lugar, forma e prazo de satisfacer a débeda: O pago dos recibos efectuaráse mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de xullo de 2023, queda establecido da seguinte maneira: Cota mes xullo: dende o 16 de agosto de 2023 ao 16 outubro de 2023. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Dous meses contados desde o día seguinte á notificación ou publicación do acordo resolutorio do recurso de reposición (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). Seis meses, contados a partir do día seguinte a aquel en que se produza o acto presunto (art.46 da Lei 29/1998) no caso de que o recurso de reposición non se resolveu de forma expresa. Documento asinado telemáticamente ao marxe O alcalde,
RETRIBUCIÓNS DO ALCALDE E ASISTENCIA A ÓRGANOS DE GOBERNO
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 12/07/2023)

Con data 22/06/2023 o Pleno da Corporación en sesión extraordinaria adoptou entre outros o seguinte acordo que se trascribe e que se procede á súa publicación para xeral coñecemento: Primeiro.- Determinar que o cargo de Alcaldía-Presidencia do Concello de Cuntis realice as súas funcións en réxime de dedicación exclusiva. Segundo.- Establecer unha retribución bruta anual de 35.893,76 euros para a citada dedicación exclusiva, que se percibirá en catorce pagas, doce correspondentes ás diferentes mensualidades do ano e os dous restantes correspondentes ás mensualidades de xuño e decembro, e darlle de alta no réxime xeral da seguridade social, con efectos do 17 de xuño de 2023, debendo asumir esta corporación o pago das cotas empresariais que corresponda. Ditas retribucións incrementaranse anualmente na porcentaxe que se estableza nas leis de presupostos xerais do estado para o persoal ao servizo das administracións públicas, sen que poidan superar os límites establecidos no artigo 75 bis da Lei 7/85, do 2 de abril, reguladora das bases do réxime local. Terceiro.- Que se establezan as seguintes asistencias e indemnizacións ao resto dos concelleiros: Os membros corporativos sen dedicación exclusiva ou parcial percibirán en concepto de axudas de custo por asistencia aos órganos colexiados municipais as seguintes contías brutas: a) Por asistencias ás sesións da Xunta de Goberno Local: 60,00 € brutos sesión/corporativo. b) Por asistencia ás sesións do Pleno Corporativo: 50,00 € brutos sesión/corporativo. c) Por asistencia a Comisións Informativas: 30,00 € brutos sesión/corporativo. d) Pola asistencia en calidade de presidente de Comisión Informativa: 50,00 € brutos sesión/corporativo. Aqueles membros da Corporación que realicen comisións de servizo fóra do termo municipal de Cuntis terán dereito a ser indemnizados mediante axudas de custo polo importe establecido no Grupo I do RD 462/2002 do 24 de maio e demais normas posteriores de actualización. Igualmente terán dereito a percibir a indemnización por quilometro percorrido con vehículo propio en concepto de gastos de locomoción dentro dos límites fixados pola normativa. Cuarto.- Financiar os gastos con cargo ás aplicacións presupostarias 912.10000 e 912.16000, para o pagamento das citadas retribucións e das cotas da seguridade social. E con cargo á aplicación 912.23300 para financiar as indemnizacións por asistencias a órganos colexiados. Quinto. Publicar de forma íntegra no Boletín Oficial da Provincia o acordo do Pleno, aos efectos do seu xeral coñecemento. Sexto. Notificar o devandito acordo aos interesados e ao servizo de persoal e intervención para o seu coñecemento e efectos.
APROBACIÓN DEFINTIIVA DA MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Arbo (Ordenanzas e Regulamentos, 21/11/2023)

Ao non presentarse reclamacións durante o prazo de exposición ao público, tras publicación de anuncio no BOPPO nº 191 de data 03.10.2023, queda automaticamente elevado a definitivo o acordo plenario de aprobación provisional da modificación da Ordenanza Fiscal Reguladora do Imposto sobre Vehículos de Tracción Mecánica, adoptado en sesión ordinaria celebrada o día 28.09.2023, cuxo texto íntegro se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: Turismos Autobuses Camiones Tractores Remolques Otros vehículos Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. Así mesmo, o texto desta modificación estará a disposición dos interesados na páxina web do Concello ( www.concellodearbo.es ) e no portal de transparencia aloxado na sede electrónica deste Concello [ http://concellodearbo.sedelectronica. gal ]. O Alcalde, Horacio Gil Expósito. Documento asinado dixitalmente en data 17.11.2023.
ACORDO PARA FIXAR A CONTÍA POLAS ASISTENCIAS Á ÓRGANOS COLEXIADOS
ADMINISTRACIÓN LOCAL — Municipal — Arbo (Outros documentos, notificacións e informacións públicas, 12/07/2023)

O Pleno do Concello de Arbo na súa sesión celebrada o día 26.06.2023 acordou, de conformidade co disposto no artigo 75.3 da Lei 7/85, de 2 de abril, reguladora das bases do réxime local, que sinala que só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía sinalada polo pleno: PRIMEIRO: Fixar no importe de 120 € a cantidade a percibir pola asistencia ás sesións, tanto ordinarias como extraordinarias, dos órganos colexiados regulamentariamente constituídos no Concello de Arbo. SEGUNDO: Dito importe percibirase con cargo á aplicación orzamentaria 912.23300 do orzamento municipal, e pola asistencia efectiva dos/as concelleiros/as ás sesións dos referidos órganos colexiados municipais, previa certificación emitida ao efecto pola Secretaría Municipal. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Arbo. O Alcalde, Horacio Gil Expósito. DOCUMENTO ASINADO DIXITALMENTE O 28.06.2023
EXPOSICIÓN PÚBLICA E PERÍODO DE COBRANZA DO PADRÓN DO IMPOSTO SOBRE ACTIVIDADES ECONÓMICAS (IAE) CORRESPONDENTE AO ANO 2023
ADMINISTRACIÓN LOCAL — Municipal — Vilagarcía de Arousa (Recadación, 03/10/2023)

Lugar: Departamento de Rendas Aprobado por resolución do Alcalde de data 25.09.2023 o Padrón Fiscal do Imposto sobre Actividades Económicas (IAE) correspondente ao ano 2023, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. ABANCA, BBVA, BANCO SABADELL, BANCO SANTANDER, CAIXABANK Vilagarcía de Arousa, na data da sinatura electrónica. O Alcalde Alberto Varela Paz
CONVOCATORIA DE ASEMBLEA XERAL ORDINARIA PARA O DOMINGO 3 DE DECEMBRO DE 2023
SECCIÓN NON OFICIAL —  — Comunidad de Usuarios Fonte Vella (Outros documentos, notificacións e informacións públicas, 06/11/2023)

Convocatoria de Asemblea Xeral Ordinaria a celebrar o domingo, 3 de decembro de 2023, ás 9.30 h en 1ª convocatoria e ás 10 h en 2ª, no Centro Cultural de Baredo, coa seguinte orde do día: En Baredo, Baiona, a 30 de outubro de 2023. O presidente da C. U. Fonte Vella, Kexin Garcia Lorenzana Clauss.
RESOLUCIÓN DELEGACIÓN COMPETENCIAS DA ALCALDÍA EN PRIMEIRA TENENCIA DA ALCALDÍA DURANTE O PERIODO 3-5 ABRIL 2023
ADMINISTRACIÓN LOCAL — Municipal — Tui (Outros documentos, notificacións e informacións públicas, 13/04/2023)

Con data 31 de marzo de 2023 o Sr. Alcalde ditou resolución do seguinte tenor literal: Vistas as atribucións que son conferidas á Alcaldía pola normativa vixente (art.21 da Lei 7/1985, de 2 de abril, Reguladora das bases de réxime local, art.24 Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, art.41 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais e o art.61 da Lei 5/1997, de 22 de xullo, de Administración Local de Galicia). Vista a resolución de Alcaldía de 24.06.2019 polo que se nomea como Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do RD 2568/1986 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/1986, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia por vacacións do Sr. Alcalde dende o 03.04.2023 ao 05.04.2023, ambos inclusive. Pola presente, RESOLVO: 1º.- Delegar no Jinhai Martinez Sagarra Gargallo, Rafael Estévez Martínez, a totalidade das funcións da Alcaldía, durante os días que abarcan dende o luns, 3 de abril do 2023 ao mércores, 5 de abril de 2023 (ambos inclusive), dada a ausencia do Alcalde durante dito período.2º.- Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación dende o 03.04.2023 e polo período sinalado.3º.- Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. Tui, o Sr. Alcalde, Enrique Cabaleiro González. Documento asinado dixitalmente á marxe.
EDICTO SAF MARZO 2023
ADMINISTRACIÓN LOCAL — Municipal — Estrada, A (Recadación, 11/07/2023)

Mediante a R. A. 2023-1260 do 4/7/23, aprobouse a liquidación correspondentes á taxa polo servizo de axuda no fogar de MARZO 2023, por un total de 8.597,16 EUROS, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 4/7/23 ao 4/9/23, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente na marxe)
APROBACIÓN, EXPOSICIÓN AO PÚBLICO E COBRANZA DO PADRÓN DO SAF MES DE FEBREIRO DE 2023
ADMINISTRACIÓN LOCAL — Municipal — Cangas (Recadación, 24/03/2023)

A ALCALDÍA-PRESIDENCIA, mediante Resolución de data 16 de marzo de 2023, RESOLVEU PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de FEBREIRO de 2023, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 24 de marzo de 2023 e o 23 de maio de 2023. O cargo en conta dos recibos domiciliados será o día 27 de marzo de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN DEFINTIVA MC 38/2023 Y 39/2023
ADMINISTRACIÓN LOCAL — Municipal — Poio (Presupostos e cadros de persoal, 13/11/2023)

O Pleno desta Corporación, en sesión ordinaria celebrada o día 26 de setembro de 2023, acordou a aprobación inicial dos expedientes de modificación orzamentaria nº39/2023 na modalidade de suplemento de crédito e nº38/2023 na modalidade de crédito extraordinario, financiadas ambas con préstamo, segundo o expediente que se expuso ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ao da inserción do correspondente anuncio de aprobación inicial no Boletín Oficial da Provincia, nº192 de 4 de outubro de 2023. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporada a modificación orzamentarias aprobada queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O Alcalde: Ángel Moldes Martínez.
NOMEAMENTO DE TENENTE DE ALCALDE
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 12/07/2023)

En cumprimento do disposto no artigo 46.1 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 4 de xullo do corrente, ditou a Resolución que deseguido literalmente se transcribe: En Rodeiro a catro de xullo de dous mil vinte e tres. De conformidade co que dispoñen os artigos 21.2 e 23.3 da Lei 7/1985, do 2 de abril, reguladora das Bases do Réxime Local, artigos 62 e 63 da Lei 5/1997, do 22 de xullo, de Administración Local de Galicia e artigos 46 e seguintes do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, Primeiro.- Nomear tenente de alcalde ao concelleiro Don Alberte Lamazares Casero. Segundo.- Correspóndelle ao tenente de alcalde, en canto tal, substituír na totalidade das súas funcións ao alcalde nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Terceiro.- Desta resolución darase conta ao Pleno do Concello na primeira sesión que celebre e notificarase persoalmente ao designado publicándose no taboleiro de anuncios do Concello e no Boletín Oficial da Provincia, sen prexuízo da efectividade do devandito nomeamento dende o día seguinte á data da presente resolución. Así o resolve, manda e asina o Sr. alcalde Don José Luís Camiñas Vázquez, ante min, o secretario do Concello, no lugar e data enriba sinalados.” Rodeiro, 4 de xullo de 2023 O alcalde (sinatura dixital) José Luís Camiñas Vázquez
APROBACIÓN DEFINITIVA MODIFICACIÓN ARTIGO 29 ACORDO REGULADOR DO PERSOAL FUNCIONARIO
ADMINISTRACIÓN LOCAL — Municipal — Poio (Convenios colectivos, 05/05/2023)

O Pleno da Corporación, en sesión ordinaria realizada con data 28 de febreiro de 2023, prestou aprobación á modificación inicial do Acordo Regulador do Persoal Funcionario do Concello de Poio, conforme á proposta de data dous de febreiro de 2023 da Comisión Paritaria Mixta solicitando a modificación do Acordo Regulador do Persoal Funcionario (artigo 29.2) que quedaría redactado co seguinte tenor: Aos funcionarios en comisión de servizos se lles reservará o seu posto de traballo e percibirán a totalidade das súas retribucións con cargo aos créditos incluídos nos programas en que figuren dotados os postos de traballo que realmente desempeñan. Sometido a información pública mediante anuncio publicado no Boletín Oficial da Provincia de Pontevedra número 50 do 13 de marzo de 2023, e ao non presentarse alegación ningunha dentro do prazo establecido, elévase a definitiva a modificación do artigo 29.2 do acordo regulador, nos termos expostos. Asinado dixitalmente á marxe na data indicada O Alcalde Luciano Sobral Fernández
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-DEPENDENCIA DO MES DE MAIO DE 2023
ADMINISTRACIÓN LOCAL — Municipal — Rosal, O (Recadación, 27/06/2023)

A Alcaldía, mediante Resolución núm 2023-0650 de 20 de xuño de 2023, aprobou o padrón da taxa pola prestación do servizo de axuda no fogar (SAF) na modalidade de dependencia correspondente ao mes de maio de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do 28 de xuño ao 28 de agosto de 2023, ámbolos dous incluidos, e a data de cargo en conta dos recibos domiciliados será o día 10 de xullo de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. O ROSAL, 20 de xuño de 2023 A alcaldesa, Ánxela Fernández Callís (Documento asinado electrónicamente)
DH. A36.18248 MODIFICACIÓN DE CARACTERÍSTICAS DA CONCESIÓN DUN CAUDAL DE AUGA Á COMUNIDADE DE USUARIOS CORTEGADA, NO CONCELLO DA LAMA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 11/05/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de outubro de 2022 e como resultado do expediente incoado para o efecto, outorgouse á Comunidade de Usuarios Cortegada a modificación de características da concesión que se lle outorgara na resolución de Augas de Galicia de data 15.10.2013, modificación que consiste en incluír unha nova captación, un manancial situado nos MVMC de Verducido, na parroquia de Verducido (San Martiño), no concello da Lama (Pontevedra), para aproveitar 6584,6 m3 anuais de auga, con destino a uso doméstico. Santiago de Compostela, 27 de abril de 2023 O xefe do Servizo de Tramitación Técnico-Administrativa do Dominio Público Hidráulico Janusz Binder Mican
XUNTA XERAL ORDINARIA ANUAL DA COMUNIDADE DE AUGAS ALTO DE SAN MARTIÑO
SECCIÓN NON OFICIAL —  — Comunidad de Usuarios Alto de San Martiño–Salcedo (Outros documentos, notificacións e informacións públicas, 14/06/2023)

A que suscribe, Nosa Youssfi Diaz Asensio, con DNI- XXXXXXXXX, actuando como presidenta da Comunidade de Augas “Alto de San Martiño” (Salcedo – Pontevedra), pola presente convoco para o día 14 de maio do 2023, na Casa Verde, sita en Igrexa, 42 – Salcedo as 10:30 en primeira convocatoria e as 11:00 en segunda, a Asemblea Anual Ordinaria da Comunidade, conforme o seguinte orden do dia: 1º.- Lectura da Acta da Xunta anterior para a sua aprobación, si procede.2º.- Informe da xestión do ano 2022, e aprobación si procede.3º.- Traballos a executar e imprevistos.4º.- Lectura, informe económico das contas da comunidade, e aprobación si procede.5º.- Presuposto para o ano 2023.6º.- Actualización de cuotas.7º.- Resultados das análisis da auga.8º.- Autorización da asemblea a Xunta Directiva, para poder solicitar subvencións.9º.- Solicitude da Comunidade de Montes para a instalación dun grifo con pulsador, na zona das cabanas prehistóricas. Aprobación si procede.10º.- Propostas e preguntas. A presidenta María Eulalia Torres Carro, a 28 de Abril de 2023
APROBACIÓN INCIAL DO ORZAMENTO PARA O EXERCICIO 2023
ADMINISTRACIÓN LOCAL — Municipal — Bueu (Presupostos e cadros de persoal, 20/10/2023)

Expediente: 2740/2023 Unidade Xestora: Dpto. Intevención Procedemento: Elaboración e aprobación do orzamento Trámite: Publicación anuncio aprobación incial Orzamento Municipal 2023 Aprobado inicialmente polo Pleno da Corporación do Concello de Bueu, en sesión extraordinaria celebrada con data 17 de outubro de 2023 o límite de gasto non financeiro ó orzamento xeral correspondente ao exercicio 2023 do Concello de Bueu, así como o plantel e o catálogo de persoal ao servizo do Concello. En cumprimento do disposto no art.169.1 e 170 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, o artigo 13 da Lei 39/2015 de 1 de Outubro de Procedemento Administrativo Común das Administracións Públicas, exponse ó público no departamento de Intervención deste Concello no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, co fin de que durante o mesmo poidan formularse as reclamacións que se consideren oportunas. No suposto de non presentarse reclamacións durante dito prazo, considerarase definitivamente aprobado o Orzamento Xeral do Concello de Bueu que rexerá para o ano 2023 Documento asinado electronicamente á marxe.